**ИЗВЕШТАЈ О БИТНИМ ДОГАЂАЈИМА**

**У „ПЕТРУ ДРАПШИНУ“ У РЕСТРУКТУРИРАЊУ АД НОВИ САД**

**САЗИВАЊЕ СКУПШТИНЕ АКЦИОНАРА**

На основу члана 42. Уговора о организовању АД „Петра Драпшина“ из Новог Сада, улица Индустријска број 3, члана 64. Закона о тржишту хартија од вредности, Управни одбор „Петра Драпшина“ АД на седници одржаној дана 01.07.2010. године, донео је

**О Д Л У К У**

**Сазива се 6. годишња Скупштина акционара АД „Петра Драпшина“ из Новог Сада која ће се одржати дана, субота 31.07.2010. године са почетком у 12 часова, у седишту АД „Петар Драпшин“ у Новом Саду, улица Индустријска број 3.**

За седницу Скупштине је утврђен следећи

**Д Н Е В Н И Р Е Д**

1. Избор председника Скупштине
2. Именовање радних тела Скупштине
* Комисија за гласање
* Записничара и два (2) оверивача Записника
* Извештај Комисије за гласање о испуњености услова за рад Скупштине
1. Усвајање Записника са Ванредне седнице Скупштине АД одржане дана 08.07.2009. године
2. Разматрање и усвајање финансијских извештаја за 2009. годину
3. Усвајање Уговора о организовању „Петра Драпшина“ у реструктурирању АД из Новог Сада
4. Доношење Одлуке о разрешењу и избору чланова Управног одбора
5. Доношење Одлуке о разрешењу председника и чланова Надзорног одбора
6. Доношење Одлуке о избору независног Ревизора за финансијске извештаје за 2010. годину
7. Разно

Дан утврђивања акционара са 01.07.2010. године.

Напомена:

На основу члана 40. Уговора о организовању, право гласа на Скупштини има акционар, односно његов овлашћени пуномоћник који има најмање 10.000 акција са правом гласа.

Акционари који не поседују број акција из претходног става, могу се удруживати и путем овереног Пуномоћја за ову седницу, пренети право на изабраног пуномоћника да их пуноважно заступа и одлучује на седници Скупштине.

Пуномоћје се потписује у просторијама стручне службе АД „Петра Драпшина“, најкасније шест (6) дана пре одржавања седнице Скупштине или се Пуномоћје оверено у Суду или општини доставља писменим путем стручној служби АД „Петар Драпшин“, најкасније шест (6) дана пре одржавања седнице Скупштине.

Комплетан материјал за Скупштину акционара, књига акционара и Образац пуномоћја, биће доступни акционарима у стручној служби АД „Петра Драпшина“ сваког радног дана од 10 до 12 часова.

Одлука о сазивању седнице Скупштине акционара је Извештај о битном догађају и састављен је у складу са чланом 64. Закона о тржишту хартија о вредности и других финансијских инструмената.

Одлука је достављена Комисији ХОВ-а и организатору тржишта на коме се тргује хартијама од вредности.

Одлука је доступна на Web site-u AD privrednog društva [www.petardrapsin.co.rs](http://www.petardrapsin.co.rs).

Управни одбор

АД „Петар Драпшин“

Нови Сад